
KLASA:131-02/26-01/15
URBROJ:2137-109-07-26-1
Koprivnica, 18.9.2026.
Na temelju članka 32. Statuta Zavoda za javno zdravstvo Koprivničko-križevačke županije KLASA: 007-02/23-01/1, URBROJ: 2137-109-07-23-8 od 14. srpnja 2023. godine i KLASA: 007-02/25-01/1, URBROJ: 2137-109-07-25-6 od 27. ožujka 2025. godine, suglasnosti Ministarstva zdravstva, KLASA:131-01/26-01/151, URBROJ:534-10-1/2-26-02 od 30. lipnja 2026. godine, Odluke o prihvaćanju Plana specijalizacija Zavoda za javno zdravstvo Koprivničko-križevačke županije za 2026. godinu, KLASA:131-02/25-01/11, URBROJ:2137-109-07-25-2 od 30. prosinca 2025. godine i članka 5. Pravilnika o standardima i načinu prijma specijalizanata (NN 94/2026) ravnateljica Zavoda za javno zdravstvo Koprivničko-križevačke županije, sukladno iskazanim potrebama raspisuje:

NATJEČAJ

za izbor kandidata i prijem u radni odnos na neodređeno vrijeme i upućivanje na specijalizaciju
1. Specijalizacija iz epidemiologije – 1 (jedan) izvršitelj 
2. Specijalizacija iz školske i adolescentne medicine – 1 (jedan) izvršitelj  

3. Specijalizacija iz kliničke mikrobiologije – 1 (jedan) izvršitelj  
4. Specijalizacija iz javnozdravstvene medicine – 1 (jedan) izvršitelj
Radni odnos zasniva se na neodređeno vrijeme, uz probni rad od 6 mjeseci, a radi upućivanja na specijalističko usavršavanje. 
Opći uvjeti koje kandidat/ kandidatkinja za odobravanje specijalizacije mora ispunjavati:

· završen integrirani preddiplomski i diplomski studij zdravstvenog usmjerenja – doktor medicine 
· odobrenje za samostalan rad 
Kandidati su, radi prijave na natječaj, dužni dostaviti sljedeću dokumentaciju: 
· prijavu na natječaj, s naznakom specijalističkog usavršavanja  za koje se prijavljuje

· životopis

· dokaz o državljanstvu (domovnica) 
· presliku osobne iskaznice (s obje strane) 
· diplomu o završenom studiju
· odobrenje za samostalan rad
· potvrdu o nekažnjavanju, ne stariju od 30 dana od dana raspisivanja natječaja
· dokaz o radnom stažu (elektronički zapis radne knjižice, izvod iz evidencije Hrvatskog zavoda za mirovinsko osiguranje ili drugi dokaz), ne stariji od 30 dana od dana raspisivanja natječaja
Uz navedeno, u svrhu utvrđivanja redoslijeda pristupnika za prijem u radni odnos i odobravanja specijalizacije, pristupnik je dužan priložiti preslike sljedećih dokumenata:
· potvrdu fakulteta o težinskom prosjeku ocjena tijekom studija te duljini trajanja studiranja – za produljenje studija uslijed komplikacija u trudnoći, rodiljnog dopusta, duže bolesti (uz predočenje liječničkog nalaza) ili nekog drugog opravdanog razloga ili razloga koji predstavlja višu silu – potrebno je priložiti pisani dokaz 
· potvrdu o položenim ispitima na studiju s ocjenama
· presliku dodijeljene nagrade za vrijeme studija 
· potvrdu o statusu poslijediplomskog doktorskog studija 
· popis objavljenih radova 

· potvrdu o indeksiranosti članka u časopisima u bazama podataka

· dokaz o radnom iskustvu u zdravstvenom sustavu 
Temeljem članka 13. Zakona o ravnopravnosti spolova (NN broj 82/08, 69/17) na natječaj se mogu javiti osobe obaju spolova. 

Osobe koje prema posebnim propisima ostvaruju pravo prednosti pri zapošljavanju, moraju se u prijavi na natječaj pozvati na to pravo, uz prijavu priložiti dokaze iz kojih je vidljiva osnova ostvarivanja prava prednosti te priložiti svu propisanu dokumentaciju prema posebnom zakonu.

Kandidat koji se poziva na pravo prednosti pri zapošljavanju prema članku 102. stavku 1. – 3. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17., 98/19., 84/21.i 156/23.) obvezan je dostaviti dokaze o ispunjavanju uvjeta iz članka 103. stavka 1. Zakona u svrhu ostvarivanja prava prednosti pri zapošljavanju.

Popis dokumenata potrebnih za ostvarivanje prava prednosti pri zapošljavanju dostupan je na poveznici Ministarstva hrvatskih branitelja: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf.

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata („Narodne novine“ broj 84/21, 13/26.) obvezan je dostaviti dokaze o ispunjavanju traženih uvjeta iz natječaja te dokaze o ispunjavanju uvjeta iz članka 49. Zakona u svrhu ostvarivanja prava prednosti pri zapošljavanju. 

Popis dokumenata potrebnih za ostvarivanje prava prednosti pri zapošljavanju dostupan je na poveznici Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13., 152/14., 39/18., 32/20.), obvezan je uz dokaze o ispunjavanju uvjeta iz natječaja priložiti i dokaz o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom u svrhu ostvarivanja prava prednosti pri zapošljavanju.

Kandidat koji se poziva na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata („Narodne novine“ broj: 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13., 98/19.) obvezan je osim dokaza o ispunjavanju uvjeta iz natječaja, priložiti i dokaze o ispunjavanju uvjeta za ostvarivanje prava prednosti pri zapošljavanju navedene u članku 48.f. citiranog Zakona (rješenja nadležnih tijela, rodni list, vjenčani list i druge dokaze).
Poslodavac je obvezan primjenjivati čl. 156. Zakona o zdravstvenoj zaštiti (NN 100/18, 125/19, 147/20, 119/22, 156/22, 33/23, 36/24, 102/25): „Ne može se primiti u radni odnos za obavljanje poslova osoba koja u sustavu zdravstva neposredno u vidu zanimanja pruža zdravstvenu zaštitu te koja sudjeluje u dijagnostičkim i terapijskim postupcima, a protiv koje je pokrenut kazneni postupak ili koja je pravomoćno osuđena za neko od kaznenih djela iz glave XVI. Kaznenog zakona (»Narodne novine«, br. 125/11., 144/12., 56/15., 61/15. – ispravak, 101/17., 118/18., 126/19., 84/21., 114/22., 114/23. i 36/24) – Kaznena djela protiv spolne slobode i glave XVII. istoga Zakona – Kaznena djela spolnog zlostavljanja i iskorištavanja djeteta.“

Za kandidata koji bude primljen u radni odnos po ovom natječaju, poslodavac će od Ministarstva pravosuđa,  pribaviti dokaz po službenoj dužnosti, da nije osuđen za navedena kaznena djela, dok je kandidat prilikom prijave dužan dostaviti dokaz da se protiv njega ne vodi kazneni postupak. 
Kandidatom prijavljenim na natječaj smatrat će se samo osoba koja podnese pravovremenu i urednu prijavu sa svim prilozima te ispunjava formalne uvjete iz natječaja. 

Ukoliko se kandidat prijavljuje za više specijalizacija, potrebno je dostaviti za svaku posebnu prijavu sa svom pripadajućom dokumentacijom. U prijavi obavezno navesti za koje radno mjesto se kandidat natječe. 

Prijavom na natječaj pristupnici su izričito suglasni da Zavod za javno zdravstvo Koprivničko-križevačke županije može koristiti, prikupljati i obrađivati osobne podatke te objavljivati na internetskoj stranici s imenom i prezimenom kandidata u svrhu provedbe natječajnog postupka, a sukladno odredbama Opće uredbe o zaštiti osobnih podataka (GDPR) .

Priložene isprave uz prijavu mogu se dostaviti u neovjerenoj preslici. U svrhu utvrđivanja vjerodostojnosti dokumentacije izabranog pristupnika, izvršit će se uvid u originalnu dokumentaciju prilikom sklapanja ugovora o radu.  
Za pristupnika s ostvarenim najvećim brojem bodova temeljem provedenog bodovanja provodi se psihološko testiranje. 

Za kandidata koji ne pristupi razgovoru, smatrat će se da je povukao prijavu na natječaj. 
Bodovanje, razgovor, rokovi i ostale obavijesti vezano za provedbu natječaja obavljaju se sukladno kriterijima Pravilnika o standardima i načinu prijma specijalizanta (NN 94/2026). 

Zavod za javno zdravstvo Koprivničko-križevačke županije zadržava pravo poništiti natječaj, odnosno ne odabrati niti jednog od prijavljenih kandidata po ovom  natječaju, bez obveze obrazlaganja svoje odluke.
Prijave, s dokazima o ispunjavanju uvjeta natječaja se podnose na adresu: Zavod za javno zdravstvo Koprivničko–križevačke županije, Trg Tomislava dr. Bardeka 10/10, 48000 Koprivnica s  obaveznom naznakom »Natječaj za specijalizaciju iz  ___________ (navesti granu specijalizacije), ne otvarati, « osobno ili poštom u roku od 15 dana od objave natječaja u Narodnim novinama, na mrežnoj stranici Zavoda,  mrežnoj stranici Ministarstva zdravstva i oglasnoj ploči Hrvatskog zavoda za zapošljavanje.
Odluka o izboru pristupnika za prijem na specijalizaciju objavljuje se putem web stranice Zavoda za javno zdravstvo Koprivničko–križevačke županije www.zzjz-kkz.hr i smatra se dostavljenom svim pristupnicima osmog dana od dana objave. 
Ravnateljica Zavoda:

Lana Šepec, dr.med.,

spec. kliničke mikrobiologije

